Musta Ritari (sarjakuvahahmo)

Musta Ritari () on Marvel-kustantamon sarjakuvissa nimitys useille fiktiivisille hahmoille.

Tunnetuimmista Mustista Ritareista ensimmäinen ja alkuperäinen, Sir Percy, oli keskiaikainen ritari, jonka loivat Stan Lee ja Joe Maneely. Toinen, Nathan Garrett, on superroisto ja yksi alkuperäisen jälkeläisistä, jonka loivat Stan Lee ja Dick Ayers. Kolmas, Dane Whitman, on Garrettin eno ja toiminut supersankariryhmä Kostajien jäsenenä, jonka loivat Roy Thomas, John Verpoorten ja George Tuska.

Hahmon fiktiivinen historia
Sir Percy

Alkuperäinen Musta Ritari oli 500-luvulla toiminut Scandian ritari Sir Percy, joka palveli kuningas Arthurin hovissa. Velho Merlin värväsi hänet ja Percy esiintyi hovin silmissä epäpätevänä ritarina silloin kun ei ollut pukeutunut Mustan Ritarin haarniskaan. Hän kantaa mukanaan Eebenmiekkaa, jonka Merlin takoi mustasta meteroiitistä.Black Knight #1–5. toukokuu–joulukuu 1955. Atlas Comics. Hänen arkkivihollisensa, Mordred (Arthur sisarenpoika), murhaa hänet lumotulla terällä Camelotin tuhon aikana, vaikka Mordred itse kuolee tämän jälkeen Arthurilta saamiinsa haavoihin.Marvel Super-Heroes #17. marraskuu 1968. Marvel Comics. Merlin kuitenkin varmisti, että Percy tulisi takaisin haamuna mikäli Mordred itse heräisi henkiin. Percyn henki on monesti opastanut jälkeläistään, Dane Whitmania.

Nathan Garrett

Biologian professori Nathan Garrett on Sir Percyn suora jälkeläinen (vaikka Percyn sukulaispojan Rastonin on vihjailtu olleen Percyn miekan perijä) ja löysi Sir Percyn haudan sekä Eebenmiekan. Garrettin ilkeät luonteenpiirteet kuitenkin tekivät hänestä arvottoman kantamaan miekkaa ja Sir Percyn haamu karttoi häntä. Garrett päätti katkeroituneena suunnitella modernilla teknologialla voimia versioita keskiaikaisista aseista ja luo geneettisillä kokeilla siivekkään hevosen, jonka nimesi Aragorniksi. Garrett kutsuu itseään uudeksi Mustaksi Ritariksi ja aloittaa rikoksen polun. Taisteltuaan Jättiläistä vastaan,Tales to Astonish #52. helmikuu 1964. Garrett liittyy Paroni Zemon pyynnöstä tämän johtamiin Pahuuden Mestareihin ja auttoi näitä levittämään Adhesiivi X:ää ympäri kaupunkia, mutta Thor pysäytti hänet ennen ehti tehdä oman osansa. Hän hävisi kahdesti taistelun Kostajia vastaan, mutta Lumoajatar vapautti hänet vankilasta toisen häviön jälkeen.Avengers #6, 14–15. heinäkuu 1964, maalis–huhtikuu 1965. Hän taisteli myös Rautamiestä vastaan Tohtori Doomin otettua hänet ja muut superroistot vastaansa mielenhallintakoneellaan hyökkäämään Herra Fantastisen ja Näkymättömän Naisen häihin (minkä hän unohtaa Herra Fantastisen luoman koneen ansiosta),Fantastic Four Annual #3 Taistelleessaan jälleen Rautamiestä vastaan Garrett putoaa lentävän hevosensa selästä ja haavoittuu kuolettavasti.Tales of Suspense #73 Ennen kuolemaansa Garrett kutsuu sisarenpoikansa, Dane Whitmanin, paikalle, paljastaen tälle henkilöllisyytensä, ja katuu tekemiään rikoksia.The Avengers #47 (Dec. 1967) Tämän jälkeen Whitman itse ryhtyy Mustaksi Ritariksi.The Avengers #48. tammikuu 1968.

Dane Whitman

Whitman ryhtyi uudeksi Mustaksi Ritariksi enonsa kuoleman jälkeen ja käytti voimiaan sankarillisiin tarkoituksiin, kuten Sir Percy. Hänestä tuli Kostajien pitkäaikainen jäsen ja on lisäksi toiminut myös Puolustajissa, Vuokrasankareissa ja MI13:ssa.

Augustine du Lac
Augustine du Lac sai Eebenmiekan Vatikaanin agenteilta, kun nämä noutivat sen irakilaisen vampyyrin pesästä.Captain Britain and MI: 13 #10

du Lac oli yksi superroistoista, jotka hyökkäsivät Wakandaan, ja hänen tavoitteensa oli käännyttää maan kansalaiset väkisin katolisen kirkon jäseniksi. Musta Pantteri kuitenkin pysäyttää hänet ja ottaa Eebenmiekan pois häneltä.Black Panther Vol. 4 #4. Heinäkuu 2005.

Hän käytti ratsuna omaa versiotaan Aragornista, jonka Kraven Saalistajan seuraaja, Alyosha Kravinoff, myöhemmin tappoi.Punisher War Journal (vol. 2) #13–14

 Lähteet 

Luokka:Marvel-universumin supersankarit
Luokka:Marvel-universumin superroistot
Luokka:Kuvitteelliset miekkailijat